**Dugnadsplikt**

Foreldre er forpliktet til å utføre dugnadsarbeid med minimum 8 timer pr. barnehageår. Som hovedregel utføres 4 timer på høsten og 4 timer på våren.

Foreldre med flere enn ett barn i barnehagen skal utføre 12 timer pr. barnehageår.

* Foreldre som er med i styret får godskrevet styrearbeidet som dugnad
* Foreldre som er med i samarbeidsutvalget får godskrevet timer de deltar på møter

Barnehagen arrangerer dugnader, mens noe arbeid kan gjøres utenom. Daglig leder informerer om dugnader og legger ut liste for påtegning. På dugnader får vi gjort vedlikehold og forefallende arbeid, og det er av stor betydning for drift av barnehagen. Det er også viktig for barnas og de ansattes arbeidsmiljø.

Dugnadene er også et sosialt møtepunkt, hvor dere blir kjent med hverandre og har pause med kaffe og vafler.

Dersom dere ikke kan stille på arrangerte dugnader, tar dere kontakt med daglig leder.

Hun har oversikt over andre ting som kan gjøres, og kan ta kontakt med dere når det dukker opp nye arbeidsoppgaver.

Dersom man ikke stiller på dugnad, eller gir annen beskjed, får man tilsendt faktura.

Faktura sendes ut 1 gang pr. barnehageår og beløpet er på kr. 350,- pr. time (fastsatt av styret).

